แนวโน้มดัชนีเช้านี้ปรับขึ้น
นักวิเคราะห์มองตลาดหุ้นไทยเช้านี้ปรับตัวขึ้นต่อเนื่องจากวานนี้ เหตุผลหลักที่หนุนคือเรื่องปัญหาหนี้สินกรีซได้ข้อสรุปหลังรมว.คลังกลุ่มยูโรโซนและไอเอ็มเอฟได้บรรลุข้อตกลงแล้ว
27 พ.ย. 2555

นักวิเคราะห์มองตลาดหุ้นไทยเช้านี้ปรับตัวขึ้นต่อเนื่องจากวานนี้ เหตุผลหลักที่หนุนคือเรื่องปัญหาหนี้สินกรีซได้ข้อสรุปหลังรมว.คลังกลุ่มยูโรโซนและไอเอ็มเอฟได้บรรลุข้อตกลงแล้ว 
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ สำนักวิจัยทิสโก้ คาดว่า ตลาดหุ้นไทยเช้านี้จะปรับตัวขึ้นต่อเนื่องจากวานนี้ ปัจจัยหลักมาจากผลการประชุม รมว.คลังในกลุ่มยูโรโซนและกองทุนการเงินระหว่างประเทศ (ไอเอ็มเอฟ) ได้บรรลุข้อตกลงในการลดหนี้สินเพื่อช่วยเหลือกรีซ           ประกอบกับ นายกรัฐมนตรีได้ประกาศยกเลิกการใช้ พ.ร.บ.การรักษาความมั่นคงในราชอาณาจักร ในพื้นที่เขตดุสิต พระนคร และป้อมปราบศัตรูพ่าย ตั้งแต่เมื่อวานนี้ น่าจะทำให้ sentiment วันนี้เป็นบวก           มองว่าวันนี้ดัชนี SET มีโอกาสขึ้นไปทดสอบแนวต้านที่ 1,300 จุด ส่วนแนวรับให้ไว้ที่ 1,288-1,290 จุด